Jitressaq il-Qorti akkużat li wettaq avvanzi sesswali fuq tfajla f'San Ġiljan
Imtella' Awwissu 9, 2020 - Aġġornata 9 Ta' Awwissu, 2020 7:32pm Somalu ta' 22 sena, Abdifatah Ahmed Mohamed kien akkużat li wettaq avvanzi sesswali fuq tfajla Franċiża ta' 18-il sena f'San Ġiljan għall-ħabta tal-11.30 ta' bil-lejl tal-Ġimgħa. Il-prosekuzzjoni qalet li t-tfajla infurmat lill-Pulizija li l-allegat aggressur kien Abdifatah u malli dan induna li qed ikun segwit ħarab jiġri. Il-Pulizija arrestawh madwar 500 metru 'l bogħod mill-qalba ta' San Ġiljan. L-akkużat ma ammettiex l-akkużi miġjuba kontrih bil-Qorti ħarġet ordni ta' protezzjoni fil-konfront tat-tfajla Franċiża.